Հայաստանը էկոլոգիապես մաքուր գյուղմթերք արտադրելու մեծ ներուժ ունի. արևոտ օրերի քանակը, հողի և ջրի որակը և մի շարք այլ գործոններ դրական են ազդում այստեղ աճեցված արտադրանքի որակի վրա: Հայ-կական միրգը միշտ առանձնացել է իր յուրահատուկ համ ու հոտով, պահանջարկ ունեցել նաև միջազգային շուկայում: Գաղտնիքը առավելապես «հայկական» արևի մեջ է. այն մրգին պարգևում է այնպիսի համ ու բույր, որն անհնար է համտեսել մեկ այլ երկրում, համտեսել «արևի համը»: Մենք հպարտանում ենք հայկական մրգի համով ու որակով, սակայն եթե շարունակենք այն մշակել ավանդական գյուղատնտեսությունում ընդունված թունաքիմիկատներով, անդառնալիորեն կնվազեցնենք նրա որակական ու համային ցուցանիշները: